 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቃለ መሕተት ሚኒስተር ዜና ኤርትራ ኣቶ የማነ ገብረመስቀል ምስ ቢቢሲ 20 ሓምለ 2018 ምንጪ ስእሊ, Mary Harper መግለጺ ስእሊ, ሚኒስተር ዜና ኤርትራ ኣቶ የማን ገብረመስቀል ጋዜጠኛ ቢቢሲ ቃልኪዳን ይበልጣል ንህሉው ኩነታት ርክብ ኤርትራን ኢትዮጵያን ብሕጂ ኣብ ኤርትራ ክህሉ ዝኽእል ለውጥታትን ኣመልኪቱ ምሰ ሚኒስተር ዜና ኤርትራ ኣቶ የማነ ገብረመስቀል ቃለመጠይቕ ኣካይዱሎ ካብ ሓሙሽተ ሰነ ኣብ ክልተ ወርሒ ዘይኣክል ኣብ ሞንጎ ክልቲኡ ህዝብታት ኣዝዩ ቅልጡፍን ኣወንታውን ምዕባለታት ንዘሎ ጸቡቕ ጉርብትና ኣብ ልኡላውነትን መሬታዊ ሓድነትን ናይ ክልቲኡ ብምክብባር ዝተመስረተ ሓዲሽ ምዕራፍ ከምዝኾ ተዛሪቡ መግለጺ ስእሊ, ተራ ክልቲኦም መራሕቲ ኣብ ምርግጋጽ ሰላም ኣገዳሲዩ ነይሩ ይብል ኣቶ የማነ እዚ ከኣ ንክልቲኡ ህዝብታት ዓቢ ብስራት ሓጎስ ብስራት ልምዓት ብስራት ናይ ሰላም ከምዝኾነ ገሊፁ ንኽልቲኡ ህዝብታት ጥራይ ዘይኮነ ንከባቢናውን ኣወንታዊ ነጸብራቕ ክህልዎዩ ኢሉ ምጅማር በረራ መንገዲ ኣየር ኢትዮጵያ እውን ብዙሕ መኽስባት ከምዝህልዎ ሓቢሩ ብመንጽር ህዝቢ ኤርትራ ክረአ እንከሎ ዝሰፈሐ ናይ መራኸቢ መስመር ከምዝኸፍተሉን ብዓይነትን ብዋጋንውን ንተገልጋሊ ኣገዳሲ ከምዝኾነን ገሊፁ ንተወሰኽቲ ሕቶታት ድማ ዝስዕብ መልሲ ሂቡ ቢቢሲ ቀዳማይ ሚኒስተር ኣብይ ኣሕመድ ናብ ኣስመራ ኣብ ዝመጽኣሉ ፕረዚደንት ኢሳይያስውን ናብ ኣዲስ ኣበባ ኣብ ዝበጽሓሉ ብህዝቢ ናይ ሓጎስ ስምዒታት ኔሩ ሕጂውን ኣብ ሞንጎ ህዝብታት እቲ ሓጎስ ቀጻሊ እዩ ዘሎ እዚ ንዓኹም ንቀጻሊ እንታይ ትምህርቲ ይህበኩም? 